# La Ròcha Beucort e Argentina

La Ròcha Beucort e Argentina, o La Ròchabeucort e Argentina (La Rochebeaucourt-et-Argentine en francés) es una comuna d'Occitània, dins la region istorica de Perigòrd, situada dins lo departament de Dordonha de la region de Novela Aquitània, ancianament d'Aquitània.

## Geografia
### Perimètre dau territòri

Comunas confrontantas de La Ròcha Beucort e Argentina :
| | Combier (Charanta) | |
| Aidon (Charanta) | | Senta Crotz de Maruelh |
| Champanha e Fontanas | Gots e Rossinhòu | |

## Toponimia

* Argentina, atestat au segle XIII (Argentina), s'explicariá coma (mina) argentina, « minas d'argent, de plomb argentiu ». Lo mot occitan argent ven dau latin argentum. La prononciacion es [aʣɛ̃n’tinɒ].
* La Ròcha Beucort es atestat (per sa gleisa) dempuei 1121 : Sanctus Theodorus de Roca Boucort. Las autras atestacions son de las latinizacions : Rocha Bovis Curti, en 1163 e Rupes Bovis Curti, au segle XIII : Bou(cort) fuguet comprés coma « bòu » (que donet après buòu o bueu, nom d'animal) e boucort coma « brau » (buòu, bueu) « cort » o « brau chastrat » (sanat, copat). Rupes es una traduccion de ròcha, per l'amor que *rocca es un mot prelatin, absent dau latin classic. Ròcha prenguet lo sens de « chasteu fòrt, fortalesa » e Boucort (> Beucort) es compausat d'un nom de persona d'origina germanica Bodo e de cort, « domeni, maine », dau latin cortem$^,$. La prononciacion es [lɒ’roːʦɒ] [bəʉ’kur].

## Istòria

La Ròcha Beucort foguet sieti de chastelaniá en 1789, emb 4 parròfias (o partidas) dependentas e 1 enclava.
* Las doas comunas d'Argentina e de La Ròcha Beucort fusioneren en 1827.

## Administracion

Lista daus cònsols successius :
| Periòde | Periòde | Identitat | Etiqueta | Qualitat |
| 2014 | 2026 | Michel Bosdevesy | | |
| març de 2008 | 2014 | Jean-Noël Lefranc | sens | engenhaire agronòme |
| març de 1971 | 2008 | Yves Rousseau | | |
| | 1971 | Ludovic de Ruffray | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra dau canton de Maruelh; es aura dau canton de Brantòsme de Perigòrd.

## Demografia
### Demografia de La Ròcha Beucort, puei de La Ròcha Beucort e Argentina

modificar « persona »  v · d · m 
Evolucion demografica Populacion comunala actuala (2013): 349, totala: 361 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 329 | 339 | 315 | 319 | 1 039 | 1 136 | 1 080 | 1 039 | 1 225 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 206 | 1 067 | 1 006 | 897 | 892 | 868 | 911 | 912 | 797 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 746 | 742 | 776 | 651 | 621 | 674 | 590 | 546 | 515 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 479 | 459 | 408 | 411 | 424 | 396 | 398 | 398 | 398 408 |
| 2009 | 2010 |
| 397 407 | 395 402 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* 1827 : Argentina estachada a La Ròcha Beucort

### Demografia d'Argentina

* 1793 : 653 abitants
* 1800 : 700 abitants
* 1806 : 664 abitants
* 1821 : 774 abitants
* Remarca : La populacion d'Argentina èra plan superiora a la de La Ròchabeucort, mas lo borg, enjucat sus son terme, es plan pitit, e lo de La Ròchabeucort a una aparéncia urbana en miniatura (logicament, lo territòri comunau se deviá pas espandre lonh dau borg). Fai que lo chapluòc se fixet a La Ròchabeucort e que son nom fuguet plaçat en prumier.

## Luòcs e monuments

* Lo borg.
* La RD 939 traversa la Nisona a l'entrada dau borg (vist dempuei Aidon)
* Los jardins dau parc e lo chasteu, a l'oest.
* Ancians embassaments, torrassòta e bacins, a l'est.
* L'interior de la gleisa (classada, 1923).
* Lo clochier.
* La gleisa d'Argentina (classada, 1974).
* L'interior restaurat.
* L'aerodròme d'Argentina.
* L'aplomb daus cluseus, a Argentina.
* Anciana peiriera a Argentina.
* Cluseu oest, Argentina.

## Veire tanben

* Comunas de Dordonha

## Nòtas

* ↑ Sit Toponimia occitana
* ↑ IEO-BdTopoc : http://bdtopoc.org
* 1 2 3 Chantal Tanet et Tristan Hordé, Dictionnaire des Noms de Lieux du Périgord, ed. Fanlac, segonda edicion, 2000, p. 287-288
* 1 2 3 https://web.archive.org/web/20170806145408/http://communes-oc.cg24.fr/cantons/mareuil/LA-ROCHEBEAUCOURT-ET-ARGENTINE.htm
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 569 e 571
* ↑ Série B - Cours et juridictions. Archives départementales de la Charente.
* ↑ http://cassini.ehess.fr/cassini/fr/html/fiche.php?select_resultat=29323
* ↑ http://cassini.ehess.fr/cassini/fr/html/fiche.php?select_resultat=1202
* Portau de Perigòrd